open-index/open-wikipedia-markdown huggingface dataset:
தியோ இராஜ்

**தியோ இராஜ்** (*Deo Raj*) **தேவ் இராச்சியம்** எனவும் அறியப்படும் இது தற்போதைய பீகாரின் ஔரங்காபாத் மாவட்டத்தில் அமைந்துள்ள ஒரு ஜமீன்தாரி பகுதியாகும் ஆகும்  தியோ ராஜ் குடும்பத்தினர்  சூரிய தேவன் கோயிலின் பாதுகாவலர்களாக இருந்தனர்.

## தோற்றம்
14 மற்றும் 15 ஆம் நூற்றாண்டில், சிசோதிய இராஜபுத்திரர்கள் மேவாரிலிருந்து தெற்கு பீகாருக்கு இடம்பெயர்ந்தனர். இவர்கள் உள்ளூர் இந்து அரசர்களுடன் சேர்ந்து ஏராளமான இந்து ஆலயங்கள் மற்றும் கோயில்களை முஸ்லிம் ஆட்சியிலிருந்து விடுவிப்பதில் முக்கியப் பங்கு வகித்தனர். இறுதியில் இவர்கள் தியோ இராச்சியத் தோட்டத்தின் நிறுவனர்களாக மாறினர்.
[thumb| தியோ ராஜ் குடும்பத்தினரால் ஆதரிக்கப்பட்ட [சூரிய தேவன் கோயில்]]
தெற்கு பீகாருக்கு வந்த பல இராஜபுத்திரக் குழுக்களில் தியோ மன்னர்களும் அடங்குவர். மேலும் இவர்கள் முஸ்லிம் படையெடுப்பில் வீழ்ந்த முந்தைய உம்கா தலைவர்களுக்கு மாற்றாக அங்கு தங்கள் ஆட்சியை நிறுவினர்.

## ஆங்கிலேயர்களுடனான உறவுகள்
தியோ இராச்சியத்தின் ஜமீன்தார்கள் பொதுவாக ஆங்கிலேயர்களுடன் சுமுகமான உறவுகளைப் பேணி வந்தனர். 1781 கலகம் மற்றும் 1857 சிப்பாய் கிளர்சியில் பிற கலகக்கார ஜமீன்தார்களுடன் சேர இவர்கள் மறுத்துவிட்டனர். இவர்கள் சந்தாலர்களின் கிளர்ச்சி உட்பட அருகிலுள்ள பழங்குடி எழுச்சிகளிலும் சேர மறுத்துவிட்டனர். தியோவின் அப்போதைய ஆட்சியாளரான ராஜா பதே நாராயண் சிங், தனது மகளை உஜ்ஜைனியா குலத்தைச் சேர்ந்த ஜமீந்தார் குன்வர் சிங்கிற்கு மணம் முடித்திருந்த போதிலும், தியோவின் அரசர்கள் குன்வர் சிங்கிற்கு உதவி செய்யவில்லை என்பது குறிப்பிடத்தக்கது.

## இதனையும் காண்க

* பீகாரின் ஜமீன்தார்கள்

## மேற்கோள்கள்

பகுப்பு:இந்திய வரலாறு
பகுப்பு:பீகார் வரலாறு
உம்கா சூரியக் கோயில்

**உம்கா சூரிய கோயில்** (*Umga Sun Temple*), உம்கா சூரிய மந்திர் என்றும் அழைக்கப்படும் இது பீகாரின், அவுரங்காபாத்திலுள்ள மதன்பூரில் அமைந்துள்ள ஒரு இந்துக் கோவிலாகும். இந்தக் கோயில் சூரியனுக்கு அர்ப்பணிக்கப்பட்டுள்ளது. உயிர்கள் வாழக் காரணமாக விளங்கும் கதிரவனுக்கு நன்றி தெரிவிக்குமுகமாக இங்கு து சத் பூசை சிறப்பாக நடத்தப்படுகிறது. இக்கோயில் சுற்றுலாத் தலமாக விளங்கும் உம்கா மலைகளில் அமைந்துள்ளது. மத நம்பிக்கையின்படி, தியோ சூரிய கோயிலுக்குப் பிறகு, சத் பூசைக்கு முக்கியமான கோயில்களில் உம்கா கோயில் இரண்டாவது இடத்தில் உள்ளது.

## இதனையும் காண்க

* சூரிய தேவன் கோயில்
* தேவ் கோட்டை
* சத் பூசை

## மேற்கோள்கள்

பகுப்பு:பீகாரிலுள்ள கோயில்கள்
பகுப்பு:சமய வழிபாட்டிடங்கள்
அவுரா வடக்கு சட்டமன்றத் தொகுதி

**அவுரா வடக்கு சட்டமன்றத் தொகுதி** (Howrah Uttar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஹவுரா மாவட்டத்தில் அமைந்துள்ளது. இது ஹவுரா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
ஆதம்பூர் வானூர்தி நிலையம்

**ஆதம்பூர் வானூர்தி நிலையம்** (*Adampur Airport*) (நிலையக் குறியீடு|AIP & VIAX) உள்நாட்டு பயணிகள் வானூர்தி நிலையமாகவும், இந்திய வான்படையின் தளமாகவும் செயல்படுகிறது. இது இந்தியாவின் பஞ்சாப் மாநிலத்தின் ஜலந்தர் மாவட்டத்தில் உள்ள ஆதம்பூர் நகரத்திலிருந்து 7 கிலோமீட்டர் தொலைவிலும்; ஜலந்தர் நகரத்திலிருந்து 28 கிலோமீட்டர் தொலைவிலும்; ஹோஷியார்பூர் நகரத்திலிருந்து 27 கிலோமீட்டர் தொலைவிலும் உள்ளது. ஜலந்தர்-ஹோசியார்பூர் நகரங்களுக்கு இடையே அமைந்த ஆதம்பூர் வானூர்தி நிலையம் வழியாக தேசிய நெடுஞ்சாலை எண் 3 செல்கிறது.
## வரலாறு
இந்திய வான்படை தளமாக1950ஆம் ஆண்டில் ஆதம்பூர் வான்படை நிலையம் நிறுவப்பட்டது. இந்தியா-பாகிஸ்தான் போர், 1965,  1971 இந்தியா-பாக்கிஸ்தான் போர், 1999 கார்கில் போர் மற்றும் 2025 சிந்தூர் நடவடிக்கையின் போது   ஆதம்பூர் வான்படை தளம் முக்கியப் பங்கு வகித்தது. மேலும் இது உள்நாட்டுஉள்நாட்டு பயணிகள் வானூர்தி நிலையமாகவும் பயன்பாட்டிற்கு வந்தது. 
## கட்டமைப்பு
இந்திய வானூர்தி நிலையங்கள் ஆணையம் ரூபாய் 18 கோடி செலவில் ஆதம்பூர் வான்படை தளத்தின் ஒரு பகுதியில் உள்நாட்டுப் பயணிகளுக்கான முனையம் நிறுவியது.ஆதம்பூர் வானூர்தி நிலையத்திலிருந்து 1 மே 2018 முதல் ஸ்பைஸ் ஜெட் நிறுவனம் பயணிகள் வானூர்திகளை இயக்கத் தொடங்கியது. ஆதம்பூர் வானூர்தி நிலையத்தில் இரண்டாவது புதிய பயணிகள் முனையத்தை 42 ஏக்கர் பரப்பில் நிறுவ அனுமதிக்கப்பட்டுள்ளது. 
## ஆதம்பூர் வான்படை தளம்

இந்திய வான்படைக்கு சொந்தமான **ஆதம்பூர் வான்படை தளம்**, இந்தியாவின் இரண்டாவது பெரிய வான்படை தளமாகும். இது இந்திய-பாகிஸ்தான் எல்லையிலிருந்து 100 கிலோமீட்டர் தொலைவில் உள்ளது. ஆதம்பூரில் வான்படை தளத்தில் இந்திய வான்படையின் 47 மற்றும் 223வது ஸ்வாட்ரான் போர் விமானங்கள் உள்ளது. இவ்வான்படை தளத்தில் மிக்-29, மிக்-21 மற்றும் மிராஜ் 2000 வகைப் போர் விமானங்களைக் கொண்டுள்ளது. 
## உள்நாட்டு போக்குவரத்து
2019ஆம் ஆண்டு இறுதி வரை ஸ்பைஸ் ஜெட் நிறுவனம் ஆதம்பூர் வானூர்தி நிலையத்திலிருந்து நாள்தோறும் மற்றும் வாரந்திர அடிப்படையில் தில்லி, மும்பை மற்றும் ஜெய்ப்பூருக்கு  பயணிகள் வானூர்திகளை இயக்கியது. பின்னர் சூலை 2023 முதல் வட்டார இணைப்புத் திட்டம் - உடான் திட்டத்தின் கீழ் ஸ்பைஸ் ஜெட் விமான நிறுவனம் காசியாபாத், பெங்களூர், நாந்தெட், கொல்கத்தா மற்றும் கோவா நகரங்களுக்கு வானூர்திகளை இயக்கியது. 31 மார்ச் 2024 முதல் மற்றும்  ஸ்டார் ஏர் நிறுவனம் பெங்களூர், காசியாபாத் மற்றும் நாந்தேட் நகரங்களுக்கு பயணியர் வானூர்திகளை இயக்கியது.
## இந்தியப் பிரதமரின் வருகை
ஆதம்பூர் வான்படை தளத்திற்கு இந்தியப் பிரதமர் நரேந்திர மோதி 13 மே 2025 அன்று வருகை புரிந்து வான்படை வீரர்களிடையே  2025 பாகிஸ்தான் தீவிரவாதத்த்திற்கு எதிரான சிந்தூர் நடவடிக்கையின் வெற்றி குறித்து உரையாற்றினார்.

## இதனையும் காண்க
* பட்டான்கோட் வானூர்தி நிலையம்

## மேற்கோள்கள்

## வெளி இணைப்புகள்
* https://www.jagran.com/punjab/jalandhar-city-100-kld-capacity-sewerage-treatment-plant-to-be-set-up-at-adampur-airport-22643130.html

பகுப்பு:இந்திய வான்படைத் தளங்கள்
பகுப்பு:இந்திய பஞ்சாபில் உள்ள வானூர்தி நிலையங்கள்
பகுப்பு:ஜலந்தர் மாவட்டம்
கொட்டாச்சி

**கொட்டாச்சி** (*Kottachi*) தமிழ்த் திரைப்படங்களில் பணிபுரியும் ஓர் இந்திய நடிகரும், இயக்குநரும் ஆவார். இவர் *கழுமரம்* (2024) என்ற திரைப்படத்தின் மூலம் இயக்குநராக அறிமுகமானார்.

## தொழில் வாழ்க்கை
கொட்டச்சியும் அவரது தாயும் சீமான் (1994) படப்பிடிப்பில் கலந்து கொண்டனர். அதன் பிறகு நடிப்பின் மீதான ஆர்வம் காரணமாக சென்னைக்கு வந்து திரைப்படங்களில் நடிக்க வாய்ப்பைத் தேடினார். இயக்குனர் எழில் தனது பெண்ணின் மனதைத் தொட்டு (2000) படத்தில் இவரை அறிமுகப்படுத்தினார். பின்னர், கிச்சா வயசு 16 (2005) படத்தில் நடித்தார். சந்தமாமா (2013) படத்தில் முழு நீள நகைச்சுவை வேடத்திலும், *கடவுளுக்கு நன்றி* (2016) படத்தில் முக்கிய கதாபாத்திரங்களில் ஒருவராகவும் நடித்தார்.

எம். எஸ். பாஸ்கரின் பின்னணிக் குரலுடன் வெளியான *விழுது* (2021) மற்றும் *வறன்ட விழிகள்* (2020) ஆகிய குறும்படங்களை இவர் இயக்கினார். இரண்டு குறும்படங்களும் இவரது *சேனல் மான் வலை* என்ற யூடியூப் மூலம் நேரடியாக வெளியிடப்பட்டன. 2024 ஆம் ஆண்டில், *கழுமரம்* என்ற திரைப்படத்தை இயக்கி, அதில் இவரும் முக்கியக் கதாபாத்திரத்தில் நடித்திருந்தார்.

## சொந்த வாழ்க்கை
கொட்டாச்சி தனது மூத்த சகோதரியின் மகள் அஞ்சலி என்பவரை மணந்தார். இவர்களின் மகள் மானஸ்வி ஒரு குழந்தைக் கலைஞர் ஆவார்.

## மேற்கோள்கள்

## வெளி இணைப்புகள்
*
*

பகுப்பு:வாழும் மக்கள்
மானஸ்வி கொட்டாச்சி

**மானஸ்வி கொட்டாச்சி** (*Manasvi Kottachi*)  தமிழ்த் திரைப்படங்களில் நடித்துவரும் குழந்தை நட்சத்திரமாவார்.

## சொந்த வாழ்க்கை
மானஸ்வி, வடிவேலு, விவேக் ஆகியோருடன் துணை நகைச்சுவை வேடங்களில் தோன்றிய நகைச்சுவை நடிகர் கொட்டாச்சியின் மகளாவார்.

இவரின் தந்தையின் முகநூல் கணக்கில் மானஸ்வியின் காணொளியைக் கண்ட இவரின் தந்தையின் மேலாளர் இவரை இமைக்கா நொடிகள் (2018) திரைப்படத்தில் அறிமுகம் செய்தார். இந்தப் படத்தில், மானஸ்வி நயன்தாராவின் மகளாக நடித்திருந்தார். மேலும் தனது பாத்திரத்திற்காக வரவேற்பும் பெற்றார். பின்னர், நடிகர் திலீப்புடன் *மை சாண்டா* (2019) என்ற மலையாளப் படத்தில் ஒரு முக்கிய வேடத்தில் நடித்தார். *[[தர்பார் (திரைப்படம்)|தர்பார்]]* (2020) உட்பட  பல படங்களில் நடித்தார். ஸ்ரீ மணி இயக்கிய *கண்மணி பாப்பா* (2022) என்ற திகில் படத்தில்  முக்கிய வேடத்தில் நடித்தார். மாமனிதன்(2022) படத்தில் நடித்ததைத் தொடர்ந்து, பாலிவுட் படத்தில் பணிபுரியவும் இவருக்கு வாய்ப்பு கிடைத்தது.

## மேற்கோள்கள்

## வெளி இணைப்புகள்
*

பகுப்பு:தமிழ்த்திரைப்பட குழந்தை நட்சத்திரங்கள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
கிரானா மலைப்பகுதி

**கிரானா மலைகள் வளாகம்** (*Kirana Hills Site*), பாகிஸ்தான் நாட்டின் பஞ்சாப் மாகாணத்தில் உள்ள சர்கோதா மாவட்டத்தில் அமைந்துள்ளது. கிரானா மலைத்தொடர்கள் பாகிஸ்தான் வான்படையின் கட்டுப்பாட்டில் உள்ளது. 
இம்மலைத்தொடர் பகுதிகளில் பாகிஸ்தான் பாதுகாப்புப் படைகளின் **மூசாப் வான்படை தளம்** மற்றும் **அணு ஆயுதக் கிட்டங்கிகள்** உள்ளது.கிரானா மலையின் அதியுயர் கொடுமுடி 1050 அடி உயரத்தில் உள்ளது.  இம்மலைகளின் சராசரி உயரம் .ஆகும்.
## புவியியல்
12 மைல் நீளம் கொண்ட கிரானா மலைத்தொடரின் மிக உயர்ந்த கொடுமுடி  உயரத்தில் உள்ளது. இம்மலைத்தொடர்கள் செனாப் நகருக்கும், சர்கோதா நகரங்களுக்கு இடையே அமைந்துள்ளது. இம்மலைத்தொடரில் யுரேனியம் கனிமம் கொண்டுள்ளது.
## தட்ப வெப்பம் & காட்டுயிர்கள்
கிரானா மலைகள் வளாகத்தின் கோடைக்கால அதிகபட்ச வெப்பம்  ஆகும். குளிர்கால வெப்பம்   ஆகும். கிரானா மலைகள் அடர்ந்த புல்வெளிகள் மற்றும் கரடிகள் கொண்டுள்ளது. 
## அணு ஆயுதங்களின் கிட்டங்கி
சாகை-I மற்றும் சாகை-II இரண்டில் செய்த அணுகுண்டு சோதனை மூலம் உற்பத்தி செய்யப்பட்ட அணுகுண்டுகள் கிரானா மலைத்தொடரின் அடிவாரத்தில் உள்ள சுரங்கங்களில் பாதுகாப்பாக வைக்கப்பட்டுள்ளது. 
## இராணுவ கேந்திரம்
1970ஆம் ஆண்டில் கிரானா மலைகள் வளாகத்தில் வான்படை தளம் அமைப்பதற்க்காக, கிரானா மலைகள் வளாகத்தை பாகிஸ்தான் அரசின் வான்படைத் துறை தன் ஆதிக்கத்தின் கீழ் கொண்டு வந்தது. மேலும் ரேடார் போன்ற வான் பாதுகாப்பு அமைப்புகளை நிறுவப்பட்டு, 4091வது வான்படை அணியைக் கொண்ட மூசாப் வான்படை தளத்தின் (*PAF Base Mushaf*) தலைமையகமாக நிறுவப்பட்டது. 

அணு குண்டு பரிசோதனை செய்வதற்காக, 1978-79ஆம் ஆண்டுகளின் இராணுவப் பொறியாளர்கள் படையணியினர் கிரானா மலைத்தொடர்களில்  நீளத்திற்கு துளையிட்டும், சுரங்கங்களை நிறுவினர்.

கிரானா மலைகள் வளாகத்தின் எட்டு இடங்களில்  அளவு கொண்ட அணு குண்டுகளை வெடித்து பரிசோதனை செய்வதற்கு 46 சுரங்கங்கள் அமைத்தனர். மேலும் சீனாவின் ஏவுகணைகளையும் நிறுவினர்.

## மூசாப் வான்படை தளம்
1995ஆம் ஆண்டில் பாகிஸ்தான் வான்படைத் துறை அணு ஆயுதத் திட்டங்களுக்கு பொறுப்பு ஏற்றதால், கிரானா மலைகள் வளாகத்தில் இருந்த அணு ஆயுதங்கள் கைபர் பக்துன்வா மாகாணத்தில் உள்ள காலா சிட்டா மலைத்தொடருக்கு மாற்றப்பட்டது.1995ஆம் ஆண்டில் கிரானா மலைகளின் ஒரு பகுதியை சுற்றுலாத் தலமாக அறிவிக்கப்பட்டது.

இருப்பினும் கிரானா மலைகள் வளாகத்தில் **மூசாப் வான்படை தளம்**  (4091 வான்படை அணி) மற்றும் ரேடார் வான் பாதுகாப்பு அமைப்புகள் செயல்படுகிறது.
## 2025 சிந்தூர் நடவடிக்கை
பாகிஸ்தானில் செயல்படும் பயங்கரவாத அமைப்பினர் 2025 பகல்காம் தாக்குதலில் 26 இந்து சமயச் சுற்றுலாப் பயணிகளை குறிவைத்து துப்பாக்கியால் சுட்டுக் கொன்றதற்கு எதிர்நடவடிக்கையாக, இந்திய அரசு மேற்கொண்ட 2025 சிந்தூர் நடவடிக்கையின் போது பாகிஸ்தானில் செயல்படும் 9 தீவிரவாத முகாம்கள் தாக்கி அழிக்கப்பட்ட போது, கிரானா மலைகள் வளாகத்தில் உள்ள மூசாப் வான்படை தளமும் தாக்கப்பட்டது.
## மேற்கோள்கள்

### உசாத்துணை

*

*
* 

* 
* 

*

* 
*
*
*
*
*

பகுப்பு:பாக்கித்தானின் மலைகள்
பகுப்பு:பஞ்சாப் (பாகிஸ்தான்)
மார்கரித்தா ஒக்கியனா

**மார்கரித்தா ஒக்கியனா போஸ்கோ** (1 ஏப்ரல் 1788 - 25 நவம்பர் 1856) புனித ஜான் போஸ்கோவின் தாயார் ஆவார். இவர் தன் வாழ்நாளில் தன் மகன் ஜான் போஸ்கோவோடு இணைந்து பல ஏழை மாணவர்களின் முன்னேற்றத்திற்காக உழைத்தார். 2006 ஆம் ஆண்டு திருத்தந்தை பதினாறாம் பெனடிக்ட்இவரை வணக்கத்திற்குரியவராக அறிவித்தார்.

## வாழ்க்கைக் குறிப்பு
மார்கரித்தா ஒக்கினா 1788 ஆம் ஆண்டு ஏப்ரல் 1 ஆம் தேதி அஸ்தியில் உள்ள காப்ரிக்லியோவில் பத்து குழந்தைகளில் ஆறாவது குழந்தையாகப் பிறந்தார். தனது 24ஆம் வயதில் 27 வயதான பிரான்செஸ்கோ போஸ்கோவை மணந்தார், பிரான்செஸ்கோவிற்கு முதல் திரும்மணத்தின் மூலம் மூன்று வயது மகன் இருந்தார். குடும்பம் காஸ்தெல்னுவோ தி அஸ்தியின்  குக்கிராமமான பெக்கியில் குடியேறியது. மே 1817 இல் நிமோனியாவால் பிரான்செஸ்கோ இறந்தார், 29 வயதான மார்கெரித்தாவின் மீது அன்டோனியோ, ஜோசப் மற்றும் ஜியோவானி ஆகிய மூன்று மகன்களை வளர்க்கும் பொருப்பு விழுந்தது.

தெளிவான சிந்தனைகளைக் கொண்டவரான  ஒக்கினா, தனது மகன்களை கண்டிப்பான ஆனால் நியாயமான வாழ்க்கை முறையில் வளர்த்தார். அப்பிள்ளைகள் தங்கள் இயல்பில் வேறுபட்டிருந்தாலும், கிறிஸ்தவ அடிப்படைகளை அவர்களுக்கு விளக்குவதில் ஒக்கியானா உறுதியாக இருந்தார். வாழ்க்கையினை எதிர்கொள்ள நம்பிக்கை, ஞானம் மற்றும் தைரியத்தின் முன்மாதிரியை அவர்களுக்குக் காட்டினார்.

அன்தோனியோ குடும்ப சுமையினை ஏற்ற போது ஜானின் உயர்கல்வியினை எதிர்த்தார்.  குடும்ப ஒற்றுமைக்காக, ஜான் தனது பள்ளிப் படிப்பை வீட்டுக்கு வெளியே தொடர வழிவகை செய்தார் ஒக்கியானா. தனது அன்னையின் இந்த உதவியினால், ஜான் தனது படிப்பை முடித்து, குருப்பட்டம் பெற முடிந்தது.

1846 ஆம் ஆண்டில், ஜான் நோய்வாய்ப்பட்டார், அவரைப் பராமரிக்க ஒக்கியானா தூரினுக்கு குடிபெயர்ந்தார். அவர் குணமடைந்த பிறகும் கூட, நகரத்திற்கு கூட்டம் கூட்டமாக வந்து கொண்டிருந்த ஏழை மற்றும் கைவிடப்பட்ட சிறுவர்கக்கு ஜான் செய்யும் பணியில் அவருக்கு உதவ அவரோடு ஒக்கியானா தங்கினார். அடுத்த பத்து ஆண்டுகளுக்கு, தன்னை "மம்மா மார்கெரிட்டா" என்று அழைத்த நூற்றுக்கணக்கான சிறுவர்களுக்கு தாய்போல சேவை செய்தார். இதனால் தொன் போஸ்கோவின் ஆரட்டரி எனப்படும் இளையோர் சங்கங்கள் வளர்ந்தன.

ஒக்கியனா படிப்பறிவில்லாதவராக இருந்தபோதிலும், அவரது ஞானமும் நற்குணமும் தொன் போஸ்கோவின் கல்வி முறையின் அடிப்படையாக அமைந்தது.  நவம்பர் 25, 1856 அன்று தூரினில் தனது 68 வயதில் நிமோனியாவால் இறந்தார்.

## புனிதர் பட்டம்
மார்கரித்தா ஒக்கியனாவுக்கு அருளாளர் பட்டம் வழங்குவதற்கான முயற்சிகள் 1995 ஆம் ஆண்டு மார்ச் 7 ஆம் நாள் திருத்தந்தை இரண்டாம் அருள் சின்னப்பரின் தலைமையிலான புனிதர் பட்டமளிக்கும் பேராயம் "தடையில்லை" (nihil obstat) என்ற அறிவிப்போடு அவரை இறை ஊழியராக அறிவித்தது. 2006 ஆம் ஆண்டு அக்டோபர் 23 ஆம் தேதி, திருத்தந்தை பதினாறாம் பெனடிக்ட் இவரை வணக்கத்திற்குரியவராக அறிவித்தார்.

## குறிப்புகள்

பகுப்பு:1856 இறப்புகள்
பகுப்பு:1788 பிறப்புகள்
பகுப்பு:சலேசியர்கள்
பகுப்பு:வணக்கத்திற்குரியவர் பட்டம் பெற்றவர்கள்
பகுப்பு:இத்தாலியர்
வளையபெண்டாடையீனைல் அல்லைல் பலேடியம்

**வளையபெண்டாடையீனைல் அல்லைல் பலேடியம்** (*Cyclopentadienyl allyl palladium*) என்பது (C5H5)Pd(C3H5) என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் பலேடியம் சேர்மம் ஆகும். இந்த சிவப்பு நிறத் திடப்பொருள் விரும்பத்தகாத வாசனையுடன் ஆவியாகும் தன்மை கொண்டதாக உள்ளது.  பொதுவாகக் கரிம கரைப்பான்களில் கரையும். வளையபெண்டாடையீனைல்  மற்றும் அல்லைல் ஈந்தணைவிகளுக்கு  இடையில் இணைக்கப்பட்ட ஒரு Pd மையத்தைக் கொண்டுள்ளது.

## தயாரிப்பு
அல்லைல்பல்லேடியம் குளோரைடு இருபடியை சோடியம் வளையபெண்டாடையீனைடுடன் சேர்த்து  வினைபுரியச் செய்வதன் மூலம் தயாரிக்கப்படுகிறது.:

:2 C5H5Na + (C3H5)2Pd2Cl2 → 2 (C5H4)Pd(C3H5) + 2 NaCl

## கட்டமைப்பு
18-எலக்ட்ரான் அணைவுச் சேர்மம்  Cs சமச்சீர் கொண்ட அரை-இடையீட்டு அமைப்பை ஏற்றுக்கொள்கிறது, அதாவது, மூலக்கூறு ஒரு சமச்சீர் தளத்தைக் கொண்டுள்ளது. இந்த அணைவுச் சேர்மத்தை குறைப்பு நீக்கம் மூலம் எளிதில் சிதைக்க முடியும்:

C3H5PdC3H5 → Pd(0) + C5H5C3H5

## வினைகள்
வளையபெண்டாடையீனைல் அல்லைல் பலேடியம் ஆல்கைல் ஐசோசயனைடுகளுடன் உடனடியாக வினைபுரிந்து [Pd(CNR)2]n என்ற தோராயமான வாய்பாட்டுடன் கொத்துக்களை உருவாக்குகிறது. பருமனான ஆல்க்கைல் பாசுபீன்களுடன் வினைபுரிந்து இரண்டு-ஒருங்கிணைந்த பல்லேடியம்(0) சேர்மங்களை உருவாக்குகிறது.:
 
:CpPd(allyl) + 2 PR3 → Pd(PR3)2 + C5H5C3H5

## பயன்கள்
உலோக பலேடியத்தின் மெல்லிய படல வேதியியல் நீராவி படிவை வைப்பதற்குப் வளையபெண்டாடையீனைல் அல்லைல் பலேடியம் பயன்படுத்தப்படுகிறது.

## மேற்கோள்கள்


பகுப்பு:அல்லைல் அணைவுச் சேர்மங்கள்
வணிக முத்திரை

**வணிக முத்திரை** (Trade Mark) என்பது வரைபட அடிப்படையில் முதன்மைப்படுத்தும் மற்றும் பொருளை வேறுபடுத்திக் காட்டும் ஒரு குறியீடாகும். அதாவது, ஒரு குறிப்பிட்ட நிறுவனத்தின் உற்பத்திப் பொருட்கள் அல்லது சேவைகளைச் சந்தையில் உள்ள மற்றவர்களின் உற்பத்திகளிலிருந்து வேறுபடுத்துவதற்குப் பயன்படுத்தப்படும் ஒரு தனித்துவமான குறியீடாக ‘வணிக முத்திரை’ இருக்கிறது. உற்பத்தி செய்யப்படும் பொருட்களை, அதே போன்ற பொருட்களை உற்பத்தி செய்யும் பிற உற்பத்தியாளர்களின் பொருட்களிலிருந்து பிரித்துக் காண்பிக்க வணிக முத்திரை உதவுகிறது. 

1999 ஆம் ஆண்டின் வணிக முத்திரைச் சட்டம், வணிக முத்திரைகள் பதிவு செய்வது குறித்து விளக்குகிறது. மேலும், இச்சட்டம் வணிக முத்திரை மற்றும் அவற்றுடன் தொடர்புடைய உரிமைகளுக்குச் சட்டப்பூர்வப் பாதுகாப்பை வழங்குகிறது. வணிக முத்திரையை மற்றவர்கள் நகலெடுப்பதைத் தடுக்கவும், ஒரு நிறுவனம் அல்லது அமைப்பின் சேவைகளை இழிவுபடுத்த அதைப் பயன்படுத்துவதைத் தடுக்கவும் வணிக முத்திரைகள் பதிவு செய்யப்பட வேண்டியது அவசியமாகிறது.  

பகுப்பு:வணிகச் சின்னங்கள்
சொற்பொழிவு

சொற்பொழிவு (Elocution) என்பது உரையாற்றும் கலை மற்றும் பேச்சு அறிவியல் ஆகும். இது சரியான உச்சரிப்பு, இலக்கணம், பாணி மற்றும் சுருக்கம் ஆகியவற்றில் நிபுணத்துவம் பெறுவதற்கான பயிற்சியாகும். சரியான உச்சரிப்பு மற்றும் வெளிப்பாடுடன் பேசுதல் என்பது, சொற்களைத் தெளிவாகவும், துல்லியமாகவும் உச்சரிப்பதுடன், குரலின் ஏற்ற இறக்கம், வேகம், உணர்ச்சி மற்றும் உடல் மொழி ஆகியவற்றைப் பயன்படுத்தி செய்தியைப் பயனுள்ள முறையில் வெளிப்படுத்தும் கலையைக் குறிக்கிறது. இது வெறும் சொற்களை உச்சரிப்பது மட்டுமல்லாமல், பேச்சின் தெளிவு, ஓட்டம் மற்றும் கேட்போரின் மீது ஏற்படுத்தும் தாக்கம் ஆகியவற்றை உள்ளடக்கியது. ஒருவரின் கருத்துக்களைப் பயனுள்ள முறையில் தெரிவிப்பதற்கான ஒரு முக்கியத் திறனாக இது கருதப்படுகிறது.

## கலையின் கூறுகள்
கலையின் கூறுகள் மற்றும் பயிற்சி:
சரியான உச்சரிப்பு மற்றும் வெளிப்பாடுடன் பேசுதல் பல கூறுகளை உள்ளடக்கியது:

;தெளிவான உச்சரிப்பு
சொற்களையும் எழுத்துக்களையும் தெளிவாகவும், குழப்பமில்லாமலும் உச்சரிப்பது அடிப்படை அம்சமாகும். இது கேட்போர் பேச்சாளரின் செய்தியை எளிதாகப் புரிந்துகொள்ள உதவுகிறது.

;குரலின் ஏற்ற இறக்கம்
பேச்சின் போது குரலின் சுருதியை (pitch) மாற்றுவது, முக்கியப் புள்ளிகளை வலியுறுத்தவும், பேச்சை சுவாரஸ்யமாக வைத்திருக்கவும் உதவுகிறது. ஒரே தொனியில் பேசுவது கேட்போரின் கவனத்தை இழக்க வழிவகுக்கும்.

;வேகம் மற்றும் இடைநிறுத்தங்கள்
பேச்சின் வேகத்தை சரிசெய்வதும், சரியான இடங்களில் இடைநிறுத்தங்களைப் பயன்படுத்துவதும், பேச்சாளர் தனது செய்தியைப் பயனுள்ள முறையில் கடத்த உதவுகிறது. முக்கியமான கருத்துக்களை வலியுறுத்த மெதுவான வேகமும், சிந்தனைக்கு இடமளிக்க இடைநிறுத்தங்களும் பயன்படுத்தப்படலாம்.

;உணர்ச்சி வெளிப்பாடு
பேச்சாளர் தனது குரலில் உணர்ச்சிகளை வெளிப்படுத்துவது, கேட்போருடன் உணர்வுபூர்வமாக இணைய உதவுகிறது. இது செய்திக்கு ஆழத்தையும் நம்பகத்தன்மையையும் சேர்க்கிறது.

;உடல் மொழி மற்றும் பார்வைத் தொடர்பு
சைகைகள், முகபாவனைகள் மற்றும் கேட்போருடன் நேரடிப் பார்வைத் தொடர்பு கொள்வது, பேச்சாளரின் செய்தியை மேலும் வலுப்படுத்துகிறது. உடல் மொழி, சொல்லப்படும் சொற்களுக்குப் பொருள் சேர்க்கிறது.

சரியான உச்சரிப்பு மற்றும் வெளிப்பாடுடன் பேசுவதற்கான திறன், பயிற்சி மற்றும் கவனமான கற்றல் மூலம் மேம்படுத்தப்படலாம். இதில் நாக்குச் சுழற்சிகளைப் பயிற்சி செய்தல், குரல் பயிற்சிகள், சுவாசக் கட்டுப்பாடு மற்றும் பொதுப் பேச்சுப் பயிற்சிகளில் பங்கேற்பது ஆகியவை அடங்கும். பள்ளிகள், கல்லூரிகள் மற்றும் பேச்சுப் பயிற்சி மையங்களில் இத்தகைய பயிற்சிகள் அளிக்கப்படுகின்றன.

## நவீன பயன்பாடுகள்
இன்றைய காலத்தில், சொற்பொழிவு பின்வரும் துறைகளில் பயன்படுகிறது:

* பொது உரையாற்றல்: சமூக நிகழ்வுகள் மற்றும் மாநாடுகளில் உரையாற்றும் திறனை மேம்படுத்தல்

* நடிப்பு: நாடகங்கள் மற்றும் திரைப்படங்களில் கதாபாத்திரங்களை உயிர்ப்பிக்க உதவுதல்

* வழக்குரைஞர்கள்: நீதிமன்றங்களில் வாதங்களை தெளிவாகவும் தாக்கத்துடன் வழங்குதல்

* பொது தொடர்புகள்: சமூக ஊடகங்கள் மற்றும் ஊடகங்களில் உரையாற்றும் திறனை மேம்படுத்தல்

சொற்பொழிவு உரையாற்றும் திறனை மேம்படுத்துவதற்கான ஒரு முக்கிய கருவியாகும்.  இது எண்ணங்களை தெளிவாகவும், தாக்கத்துடன் மற்றவர்களுக்கு தெரிவிக்க உதவுகிறது.

## மேற்கோள்கள்

பகுப்பு:மொழிக் கல்வி
சியாம்பூர் சட்டமன்றத் தொகுதி

**சியாம்பூர் சட்டமன்றத் தொகுதி** (Shyampur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஹவுரா மாவட்டத்தில் அமைந்துள்ளது. சியாம்பூர், உலுபேரியா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
மெத்தக்ரைலமைடு

**மெத்தக்ரைலமைடு** (*Methacrylamide*) என்பது C4H7NO என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் பலேடியம் சேர்மம் ஆகும். CH2=C(CH3)C(O)NH2 என்ற அமைப்பு வாய்ப்பாட்டாலும் இச்சேர்மத்தைக் குறிப்பிடலாம். நிறமற்றோ அல்லது வெள்ளை நிறத்திலோ திடப்பொருளாகக் காணப்படுகிறது. பலபடிகள், இணைபலபடிகள் உற்பத்தி செய்வதற்கான ஓர் ஒருமமாக பயனாகிறது.  அவற்றில் சில ஐதரசெல்களில் பயன்படுத்தப்படுகின்றன. மெத்தக்ரைலமைடு மெத்தில் மெத்தக்கரைலேட்டின் முன்னோடிச் சேர்மமாக மெத்தக்ரைலமைடு உள்ளது.

## மேற்கோள்கள்


பகுப்பு:ஒற்றைப்படிகள்
பகுப்பு:அக்ரைலமைடுகள்
பகுப்பு:கரிமச் சேர்மங்கள்
முகமது மீரான் ராவுத்தர்

**முகமது மீரான் ராவுத்தர்** (*Mohamed Meera Rowther*) இந்தியாவின் தமிழ்நாடு மாநிலம் தேனி மாவட்டத்தில், அம்மாவட்ட மக்கள் உயர்கல்வி பயில வேண்டும் என்ற நோக்கத்தோடு 1956 ஆண்டு உயர் கல்வி நிலையமான ஹாஜி கருத்த ராவுத்தர் ஹவுதியா (தன்னாட்சி) கல்லூரியை உத்தமபாளையத்தில் தோற்றுவித்தவர். 1888-ஆம் ஆண்டு உத்தமபாளையத்தில் விவசாயக் குடும்பம் ஒன்றில், செந்தலை சையது  ராவுத்தர் மீர்குட்டியம்மாள் தம்பதியருக்கு மூன்றாவது மகனாகப் பிறந்தார். 1958-ஆம் ஆண்டு ஆகத்து மாதம் 6ஆம் தேதியன்று முகமது மீரான் ராவுத்தர் இறந்தார்.

## விடுதலைப் போராட்ட வீரர்

கருத்த  ராவுத்தர்  என்ற பெயரில் பரவலாக அறியப்படும் இவர், ஒரு விடுதலைப் போராட்ட வீரர் என்பதும் இங்கு குறிப்பிடத்தக்கது. இவர், மதுரை நகரின் வீதிகளில் தான் இயற்றிய பாடல்களைத் தன் மனைவியுடன் பாடிக்கொண்டு உலா வந்து சுதந்திர எழுச்சியை ஊட்டியவர். சத்தியாக்கிரகப் போராட்டத்தில் பங்கேற்றதற்காக ஆங்கிலேய அரசு இவருக்கு 500 ரூபாய் அபராதமும், சிறைத்தண்டனையும் விதித்தது. தேச விடுதலைக்காக மதுரை சிறையிலும், பின்னர் அலிப்பூர் சிறையிலும் சிறைப்படுத்தப்பட்டார்.

1922 ஆம் ஆண்டில், பெரியகுளம் தாலுகாவின் காங்கிரஸ் மாநாட்டை நடத்தும் பொறுப்பு காந்திஜியால் இவருக்கு வழங்கப்பட்டது. இம்மாநாடு, கிலாபத் இயக்கத்தை ஒடுக்குவதற்காக ஆங்கில அரசு மேற்கொண்ட நடவடிக்கைகளை அறிவித்தும், எதிர்த்தும் மக்களுக்கு அந்த நடவடிக்கைகளை விமர்சனம் செய்து அவர்களது கவனத்துக்குக் கொண்டு வருவதை நோக்கமாகக் கொண்டு நடத்தப்பட்டது. இந்த மாநாட்டை ஆங்கிலேய அரசின் எதிர்ப்புகளை மீறி இவர் நடத்திக் காட்டினார்.

## நிதியுதவி

திருச்சிராப்பள்ளி ஜமால் முகமது கல்லூரி, சென்னை தி நியூ கல்லூரி மற்றும் சென்னை எஸ்.ஐ.இ.டி. கல்லூரிக்கு நிதியுதவியினை வழங்கி இருக்கிறார்.  1950 ஆம் ஆண்டில், உள்ளூர் வாரிய உயர்நிலைப் பள்ளி நிரந்தரக் கட்டிடம் இல்லாததால் மூடப்படும் நிலையில் இருந்த போது, ​​ஹாஜி கருத்த ராவுதர் சுமார் ஒரு லட்சம் ரூபாய் மதிப்புள்ள ஒரு கட்டிடத்தைக் கட்டித் தந்தார். அப்போதைய மதுரை மாவட்ட வாரியம் அந்தப் பள்ளிக்கு 'கருத்த ராவுதர் ஹவுதியா உயர்நிலைப் பள்ளி' என்று பெயரிட்டது.

## மேற்கோள்கள்

பகுப்பு:1888 பிறப்புகள்
பகுப்பு:தேனி மாவட்ட மக்கள்
பகுப்பு:கல்வியாளர்கள்
பகுப்பு:1958 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
டெர்ட்-பியூட்டைல் மெத்தக்ரைலேட்டு

**டெர்ட்-பியூட்டைல் மெத்தக்ரைலேட்டு** (tert-Butyl methacrylate) என்பது C8H14O2 என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மம் ஆகும். (CH3)3CO2CC(CH3)=CH2 என்ற அமைப்பு வாய்ப்பாட்டாலும் இச்சேர்மத்தைக் குறிப்பிடலாம். நிறமற்ற திடப்பொருளாக இச்சேர்மம் காணப்படுகிறது. மெத்தக்ரைலேட்டு பலபடிகளைத் தயாரிப்பதற்கான ஒரு பொதுவான ஒற்றைப்படியாகப் பயன்படுகிறது. மற்ற வகையான பலபடியாக்கல் வினைகளில்  டெர்ட்-பியூட்டைல் மெத்தக்ரைலேட்டு பயன்படுத்தப்படுகிறது.

## மேலும் காண்க
*பியூட்டைல் மெத்தக்ரைலேட்டு

## மேற்கோள்கள்


பகுப்பு:ஒற்றைப்படிகள்
பகுப்பு:டெர்ட்-பியூட்டைல் எசுத்தர்கள்
தெற்கு கட்டளையகம் (இந்தியத் தரைப்படை)

**தெற்கு கட்டளையகம்** (*Southern Command*), இந்தியத் தரைப்படை 7 கட்டளையகங்களில் ஒன்றாகும். இதன் தலைமையிடம் புனே நகரத்தில் உள்ளது. இதன் நடப்பு கட்டளைப் படைத்தலைவர் லெப். ஜெனரல் தீரஜ் சேத் ஆவார். பிரித்தானிய இந்திய அரசால் 1908ஆம் ஆண்டில் தெற்கு கட்டளையகம் நிறுவப்பட்டது.
## கட்டமைப்பு
தெற்கு கட்டளையகத்தின் கீழ் மகாராட்டிரம், குஜராத், கோவா, தெலங்கானா, ஆந்திரப் பிரதேசம், தமிழ்நாடு, மற்றும் கேரள மாநிலங்கள் இருந்தது.2005ஆம் ஆண்டில் தென்மேற்கு கட்டளையகம் நிறுவப்பட்டதால், தெற்கு கட்டளையகத்தின் அதிகார வரம்புகள் மாற்றி அமைக்கப்பட்டது.

## இதனையும் காண்க
* இந்தியத் தரைப்படை
## மேற்கோள்கள்

## உசாத்துணை
*

பகுப்பு:இந்தியத் தரைப்படையின் கட்டளையகங்கள்
பகுப்பு:புனே
முசாப் வான்படை தளம்

**சர்கோதா வான்படை தளம் அல்லது முசாப் வான்படை தளம்**, (*PAF Base Mushaf*), பாகிஸ்தான் நாட்டின் பஞ்சாப் மாகாணத்தில் உள்ள கிரானா மலைப்பகுதியில் அமைந்த வான்படை தளம் ஆகும். இது சர்கோதா நகரத்திற்கே 4 கிலோமீட்டர் தொலைவில் உள்ளது. இது பாகிஸ்தானில் உள்ள பெரிய வான்படை தளம் மற்றும் மத்திய வான்படை கட்டளையகத்தின் தலைமையிடம் ஆகும்.

கடல்மட்டத்திலிருந்து 187 மீட்டர் உயரத்தில் அமைந்த முசாப் வான்படை தளத்தில் இரண்டு ஓடு பாதைகள் உள்ளது. இந்த வான்படை தளத்தில் ஜேஎப்-17 & மிராஜ் வகை போர் விமானங்கள் கொண்ட 
9வது அணி, 23வது வான்படை அணி மற்றும் 24வது வான்படை அணிகள் உள்ளது. மேலும் முசாப் வான்படை தளத்தில்  வான்படை அதிகாரிகளின் சிறப்புப் பயிற்சிப் பள்ளி உள்ளது.
## 2025 இந்தியா-பாகிஸ்தான் மோதல்கள்

2025 சிந்தூர் நடவடிக்கையின் போது, 9 பாகிஸ்தானிய வான்படை தளங்கள் இந்திய போர் விமானங்களிலிருந்து செலுத்தப்பட்ட ஏவுகணைகளால் தாக்கப்பட்டது. அதில் ஒன்று முசாப் வான்படை தளமாகும்.
## இதனையும் காண்க
* கிரானா மலைப்பகுதி
## மேற்கோள்கள்

பகுப்பு:பாகிஸ்தானின் வான்படைத் தளங்கள்
பகுப்பு:பஞ்சாப் (பாகிஸ்தான்)
பகுப்பு:இந்திய-பாகிஸ்தான் போர்கள்
கிளைசிடைல் மெத்தக்ரைலேட்டு

**கிளைசிடைல் மெத்தக்ரைலேட்டு** (*Glycidyl methacrylate*) என்பது C7H10O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் மெத்தக்ரைலிக் அமிலமும்  கிளைசிடாலும் சேர்ந்து உருவாகும் ஓர் எசுத்தர் ஆகும். எப்பாக்சைடு, அக்ரைலேட்டு என்ற இரண்டு குழுக்களையும்  கொண்டிருப்பதால் இந்த மூலக்கூறு இரு வகையான செயல்பாட்டுக்குரியதாகும். எப்பாக்சி பிசின்கள் உற்பத்தியில் பயன்படுத்தப்படும் ஒரு பொதுவான மோனோமராகக் கருதப்படுகிறது. வழக்கமான வீட்டு எப்பாக்சிகளில் பிசுபீனால் ஏ இருகிளைசிடல் ஈதர் சேர்மம் இருந்தாலும், பாலியொலிபீன்கள் மற்றும் பிற அக்ரைலேட்டு பிசின்களுக்கு எப்பாக்சி செயல்பாட்டுத்தன்மையை வழங்க கிளைசிடைல் மெத்தக்ரைலேட்டு பயன்படுத்தப்படுகிறது. தவ் வேதியியல் நிறுவனம் உட்பட உலகளவில் பல நிறுவனங்களால் கிளைசிடைல் மெத்தக்ரைலேட்டு தயாரிக்கப்படுகிறது. கிளைசிடைல் மெத்தக்ரைலேட்டு பல்வேறு வகையான கலவைகளைத் தயாரிக்கப் பயன்படுகிறது.

## மேலும் காண்க
*அக்ரைலேட்டு
*மெத்தக்ரைலேட்டு

## மேற்கோள்கள்


பகுப்பு:ஒற்றைப்படிகள்
பகுப்பு:எப்பாக்சைடுகள்
பகுப்பு:மெத்தக்ரைலேட்டு எசுத்தர்கள்
அர்னாலா தீவு

**அர்னாலா தீவு** (*Arnala Island*) என்பது  அரபிக் கடலில் அமைந்துள்ள ஒரு சிறிய தீவாகும். மேற்கு இந்திய மாநிலமான மகாராட்டிராவில் உள்ள பால்கர் மாவட்டத்தின் துறைமுக நகரமான அர்னாலாவில் இத்தீவு  அமைந்துள்ளது. சுமார் 0.508 சதுரக் கிலோமீட்டர் (0.196 சதுர மைல்) பரப்பளவில் அமைந்துள்ள இத்தீவு, 3.3 கிலோமீட்டர் (2.1 மைல்) நீளமுள்ள கடற்கரையைக் கொண்டுள்ளது. அர்னாலா கோட்டை 18-ஆம் நூற்றாண்டில் அர்னாலா தீவில் கட்டப்பட்டது. இப்போது இக்கோட்டை இடிந்துவிழும் நிலையில் உள்ளது.

## மேற்கோள்கள்

பகுப்பு:இந்தியத் தீவுகள்
பகுப்பு:நாடுகள் வாரியாகத் தீவுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
மியாரிம் ஆறு

**மியாரிம் ஆறு** (*Mearim River*)  என்பது வடக்கு பிரேசிலின் மரான்ஹோ மாநிலத்தில் உள்ள ஒரு ஆறு ஆகும். இந்த ஆறு மரான்ஹோவின் தெற்குப் பகுதியில் உருவாகி, வடக்கே பாய டி சாவோ மார்கோசில் கலக்கிறது, இது ஒரு முகத்துவாரமாகும், இது பிந்தரே மற்றும் கிராஜாவ் ஆறுகளையும் தன்னோடு இணைத்துக் கொள்கிறது. இவை சில நேரங்களில் மியாரிமின் துணை ஆறுகளாகக் கருதப்படுகின்றன. கீழ் மியாரிம் அதன் போரோகா அல்லது அலைத்துளைக்கு பெயர் பெற்றது.

அட்லாண்டிக் கடலோர சமவெளியின் சதுப்பு நிலங்கள் வழியாக பாயும் மியாரிம் சுமார் 800 கிலோமீட்டர் நீளமானது. இது அட்லாண்டிக் பெருங்கடலை சாவ் மார்கோஸ் விரிகுடாவில் சந்திக்கிறது, அங்கு இது மற்றொரு ஆறான பிந்தாரேயுடன் ஒரு பொதுவான முகத்துவாரத்தை உருவாக்குகிறது. மழைநீரே மியாரிமின் முதன்மை நீர் ஆதாரம் ஆகும். ஆற்றின் தோற்றுவாய் மற்றும் மத்தியப் பகுதியில் உள்ள ஆறானது நீரோடைகளால் வகைப்படுத்தப்படுகின்றன. மியாரிமின் கீழ் பகுதிகள் மட்டுமே படகுப் போக்குவரத்திற்கு ஏற்றவை. இந்த நதி டோகாண்டின்ஸ்-அரகுவாயா-மரன்ஹோ ஈரமான காடுகளின் சுற்றுச்சூழல் பிராந்தியத்தின் தெற்கு எல்லையை வரையறுக்கிறது.

## மேற்கோள்கள்

பகுப்பு:பிரேசிலின் புவியியல்
முப்புளோரோயெத்திலீன்

**முப்புளோரோயெத்திலீன்** (*Trifluoroethylene*) என்பது C2HF3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரைபுளோரோயெத்திலீன் என்ற பெயராலும் இந்த கரிமப் புளோரைடு சேர்மம் அழைக்கப்படுகிறது. இது நிறமற்ற வாயுவாகக் காணப்படுகிறது. முப்புளோரோயெத்திலீன் பல்லுறுப்பாக்கல் வினையில் ஈடுபட்டு  பல்(முப்புளோரோயெத்திலீன்) சேர்மத்தை உருவாக்குகிறது. வினைலைடின் புளோரைடு போன்ற பிற ஒற்றைப்படிகளுடன் சேர்ந்து இணைபலபடிகளையும் கொடுக்கிறது. பெர்ரோ எலக்ட்ரிக் பொருட்களை உற்பத்தி செய்யப் பயன்படும் இணை பலபடியையும் முப்புளோரோயெத்திலீன் உருவாக்குகிறது.

## மேற்கோள்கள்


பகுப்பு:ஒற்றைப்படிகள்
பகுப்பு:புளோரோ ஆல்க்கேன்கள்
ரகீம் யார் கான்

**ரகீம் யார் கான்** (*Rahim Yar Khan*), பாகிஸ்தான் நாட்டின் பஞ்சாப் மாநிலத்தின் தெற்கில் அமைந்த ரகீம் யார் கான் மாவட்டத்தின் நிர்வாகத் தலைமையிட நகரம் ஆகும்.  இந்நகரம் 9 ஒன்றியக் குழுக்களைக் கொண்டது. இந்நகரம், நாட்டின் தலைநகரமான இஸ்லாமாபாத்திற்கு தென்மேற்கே 789 கிலோமீட்டர் தொலைவிலும்; கராச்சிக்கு வடகிழக்கே 674.8 கிலோமீட்டர் தொலைவிலும் உள்ளது.  இந்நகரத்தின் அருகில் *ரகீம் யார் கான்* வான்படை தளம் உள்ளது.  
## வரலாறு
இந்தியப் பிரிவினைக்கு முன்னர் பகவல்பூர் இராச்சியத்தின் ஒரு பகுதியாக ரகீம் யார் கான் நகரம் இருந்தது.
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி ரகீம் யார் கான்  நகரத்தின் மக்கள் தொகை 5,19,261 ஆகும்.
## கல்வி
* இராணுவப் பொதுப் பள்ளி & கல்லூரி
* பகவல்பூர் இஸ்லாமியப் பல்கலைக்கழகத்தின் ரகீம் யார் கான் வளாகம்
* கவாஜா பரீத் பொறியியல் & தகவல் தொழில்நுட்பப் பல்கலைக்கழகம்
*  வணிகம் & வணிக மேலாண்மைக்கான தேசியக் கல்லூரி
* சேக் சையத் மருத்துவக் கல்லூரி & மருத்துவமனை
## போக்குவரத்து

### வானூர்தி நிலையம்
ரகீம் யார் கான் நகரத்தில் *சேக் சையத் பன்னாட்டு வானூர்தி நிலையம்*மற்றும் *ரகீம் யார் கான்* வான்படை தளம் உள்ளது. 2025 பாகிஸ்தான் தீவிரவாதிகளுக்கு எதிரான சிந்தூர் நடவடிக்கையின் போது ரகீம் யார் கான் வானூர்தி நிலையம் பலத்த சேதமடைந்தது.

### தொடருந்து நிலையம்
 
கராச்சி-பெஷாவர் நகரங்களை இணைக்கும்  இருப்புப் பாதையில் அமைந்த ரகீம் யார் கான் தொடருந்து நிலையம், நாட்டின் பிற நகரங்களுடன் இணைக்கிறது.
## மேற்கோள்கள்

பகுப்பு:பாகிஸ்தான் நகரங்கள்
பகுப்பு:பஞ்சாப் (பாகிஸ்தான்)
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
கலாத் மாவட்டம்

**கலாத் மாவட்டம்** (*Kalat District*), பாகிஸ்தான் நாட்டின் தென்மேற்கில் அமைந்த பலூசிஸ்தான் மாகாணத்தில் வடக்கில் அமைந்துள்ளது. இதன் தலைமையிடமான கலாத் நகரம், மாகாணத் தலைநகரான குவெட்டாவிற்கு தென்மேற்கே 139.8  கிலோ மீட்டர் தொலைவில் உள்ளது. இம்மாவட்டத்தில் பெரும்பான்மையாக பிராகுயி மொழி மற்றும் பலூச்சி மொழிகள் பேசப்படுகிறது. 
## மாவட்ட நிர்வாகம்
கலாத் மாவட்டம் கலாத் மற்றும்  மங்கோச்சார் என இரண்டு வருவாய் வட்டங்களையும், 614 கிராமங்களையும் கொண்டுள்ளது.
## தட்ப வெப்பம்
கலாத் மாவட்டத்தில் கோடையில் அதிக வெப்பமும், குளிர்காலத்தில் கடுமையான குளிரும் கொண்டது. கலாத் மாவட்ட நிலப்பரப்பில் மலைகளும், பள்ளத்தாக்குகளும், ஆறுகளும் கொண்டது.
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 33,101 குடியிருப்புகள் கொண்ட கலாத் மாவட்ட மக்கள் தொகை 2,71,560 ஆகும். பாலின விகிதம் 100 பெண்களுக்கு 104.26 ஆண்கள் வீதம் உள்ளனர். சராசரி எழுத்தறிவு 39.7% ஆக உள்ளது.இதன் மக்கள் தொகையில் 10 வயதிற்குட்பட்ட குழந்தைகள் 37.06% ஆக உள்ளனர்.
இதன் மக்கள் தொகை நகர்புறத்தில் 16.36% மக்கள் வாழ்கின்றனர்.

### சமய வாரி மக்கள் தொகை
2023ஆம் ஆண்டின் கணக்கெடுப்பின்படி, கீழ்கண்ட சமயங்கள் பெரும்பான்மையாகப் பயிலப்படுகிறது.

* இசுலாம் சமயம் - 99.25% 
* இந்து சமயம் - 0.39% 
* கிறித்தவம் - 0.31%
### மொழிகள்
2023ஆம் ஆண்டின் கணக்கெடுப்பின்படி, கீழ்கண்ட மொழிகள் பெரும்பான்மையாகப் பேசப்படுகிறது.
* பிராகுயி மொழி - 73.22%
* பலூச்சி மொழி - 25.52%
* பஷ்தூ மொழி - 0.67%
* பிற மொழிகள் - 0.59%
## இதனையும் காண்க
*பலூசிஸ்தானின் (பாகிஸ்தான்) மாவட்டங்கள்
## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பலூசிஸ்தான் (பாகிஸ்தான்)
சிங்கூர் சட்டமன்றத் தொகுதி

**சிங்கூர் சட்டமன்றத் தொகுதி** (Singur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஹூக்லி மாவட்டத்தில் அமைந்துள்ளது. சிங்கூர், ஹூக்லி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
முனைய துணைக்கோள் ஏவுகலம்-சி61

**முனைய துணைக்கோள் ஏவுகலம் சி-61** (PSLV-C61) என்பது இந்திய விண்வெளி ஆய்வு நிறுவனத்தின் முனைய செயற்கைக்கோள் ஏவூர்தி திட்டத்தின் 63 வது வாகனம் ஆகும். எக்ஸ்எல் கட்டமைப்பில் அதன் 27 வது வாகனமாகவும் இருக்கும். இந்த ஏவுகல இயக்கம் 2025 மே 18 அன்று விண்ணில் ஏவப்பட உள்ளது. இந்த ஏலுவுதல் ஈஓஎஸ்-09 (EOS-09 - RISAT 1-B) ஐக் கொண்டு செல்ல இருந்தது.

## ஏவுசுமை
EOS-09 ஆனது, ரிசாட் 1-பி (RISAD 1-B) என்றும் அழைக்கப்படும் இந்திய விண்வெளி ஆய்வு மையத்தின் ரிசாட் தொடரில் ஏழாவது செயற்கைக்கோளாக   இருக்கும். இது ஒரு சி-வரிசை செயற்கை தொகுவில்லை வீவாணி செயற்கைக்கோள் ஆகும். இது பகலோ அல்லது இரவோ வானிலை நிலைமைகளைப் பொருட்படுத்தாமல் பூமியின் மேற்பரப்பின் உயர் தெளிவுத்திறன் கொண்ட படங்களைப் பிடிக்க உதவுகிறது. இந்தச் செயற்கைக்கோள் ஐந்து தனித்துவமான உருவரைவு படிமமாக்கல் முறைகளைக் கொண்டுள்ளது, இது மீஉயர் படப்புள்ளிச் செறிவுடன் படிமமாக்கல், சிறிய பொருட்களைக் கண்டறியும் திறன், பெரிய பகுதி கண்காணிப்புக்கான பரந்த ஊடுகதிர் மேவுதலுக்கிடையில் மாற உதவுகிறது. இந்த செயற்கைக்கோள் இந்தியாவின் விண்வெளி கண்காணிப்புத் திறன்களை அதிகரிக்கும் என்றும், சிறந்த நிர்வாகம், பேரிடர் தொடர்பான விரைவான துலங்கலுக்குப் பங்களிக்கும் என்றும் எதிர்பார்க்கப்படுகிறது.இந்தியா-பாக்கித்தானிய எல்லை பதட்டங்களுக்கு மத்தியில் இது சூரிய-ஒத்தியங்கும் வட்டணையில் செலுத்தப்பட உள்ளது. 

## ஏவுகலம் - கண்ணோட்டம்

* **நிறை:**
** ஏவுசுமை நிறை: 1710 கிலோ 
* மொத்த உயரம்: 44.4 மீ (145 )
* **தூண்டுதல்:**
** நிலை 1: கலப்பு திடஎரிபொருள்
** *நிலை 2:* சேமித்து வைக்கத்தக்க திரவ எரிபொருள்
** *நிலை 3:* கலப்பு திடஎரிபொருள்
** நிலை 4: சேமித்து வைக்கத்தக்க திரவ எரிபொருள்
* **உந்துசக்தி நிறை:**
** *நிலை 1:*139,000 கிகி (306,000 பவுண்டு)
** *நிலை 2:*,000 கிகி (90,000 பவுண்டு)
** *நிலை 3:7*,650 கிகி (16,870 பவுண்டு)
** *நிலை 4*:1,600 கிகி (3,500 பவுண்டு)
* **உயரம்:** 529 கிமீ 
* **அதிகபட்ச வேகம்:**
* **சாய்வு:** 97.6 **°**
* **அஜிமுத்:**
* **காலம்:**
## ஏவுதல் தோல்வி
முனைய துணைக்கோள் ஏவுகலம்-சி61 சதீஷ் தவான் விண்வெளி மையத்திலிருந்து 18 மே 2025 அன்று காலை இந்திய சீர் நேரம் 05.59-இற்கு விண்ணில் ஏவப்பட்டது. முதல் இரண்டு அடுக்குகள் வெற்றிகரமாகப் பிரிந்த நிலையில் தொழில்நுட்பக் கோளாறு காரணமாக மூன்றாவது அடுக்கு பிரியாத நிலையில் இந்த ஏவுதல் தோல்வி அடைந்துள்ளதாக இந்திய விண்வெளி ஆய்வு மையம் அறிவித்துள்ளது. மேலும், இந்தத் தோல்விக்கான காரணம் குறித்து இந்திய விண்வெளி மையம் மதிப்பீடு செய்து வருவதாகவும் தெரிவிக்கப்பட்டுள்ளது.

## மேற்கோள்கள்

பகுப்பு:முனைய துணைக்கோள் ஏவுகலம்
புரோன்கோசெலா செலிபென்சிசு

**சுலவேசி இரத்த உறிஞ்சி** எனும் **புரோன்கோசெலா செலிபென்சிசு** (*Bronchocela celebensis*) அகாமிடே குடும்பத்தைச் சேர்ந்த ஒரு பல்லி சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி. இது *புரோன்கோசெலா* *ஜுபாட்டா* உள்ளிட்ட பிற *புரோன்கோசெலா* சிற்றினங்களுடன் நெருக்கமாக தொடர்புடையது. இந்த சிற்றினம் பச்சை நிறத்தில் தலையின் மேற்புறத்தில் ஒரு சிறிய கொசுவத்துடன் காணப்படும்.

## மேற்கோள்கள்

பகுப்பு:இந்தோனேசிய விலங்குகள்
பகுப்பு:ஊர்வன
பகுப்பு:புரோன்கோசெலா
பகுப்பு:அகணிய உயிரிகள்
கெல்லர்

**கெல்லர்** (*Keller*), இந்தியாவின் சம்மு காசுமீர் (ஒன்றியப் பகுதி)யில் உள்ள சோபியான் மாவட்டத்தில் அமைந்த கெல்லர் ஊராட்சி ஒன்றியத்தில் அமைந்த பெரிய கிராமம் ஆகும்.இது மாவட்டத் தலைமையிட நகரமான சோபியானுக்கு 6  கிலோமீட்டர் தொலைவிலும்; சிறிநகரிலிருந்து 47 கிலோமீட்டர் தொலைவிலும் உள்ளது.
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 457 குடியிருப்புகள் கொண்ட கெல்லர் கிராமத்தின் மக்கள் தொகை 2,363 ஆகும். அதில் ஆண்கள் 1201 மற்றும் 1162 பெண்கள் உள்ளனர். பாலின விகிதம் 1000 ஆண்களுக்கு 968 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14.81% வீதம் உள்ளனர். சராசரி எழுத்தறிவு 50.32% ஆக உள்ளது.
## கெல்லர் நடவடிக்கை
2025 பகல்காம் தாக்குதலுக்கு பதிலாடியாக பாகிஸ்தானிய தீவிரவாத இயக்கங்களுக்கு எதிராக இந்திய இராணுவம் நடத்திய 2025 சிந்தூர் நடவடிக்கை எடுத்தது. அதனைத் தொடர்ந்து தெற்கு காஷ்மீரின் சோபியான் மலைக்காடுகளில் ஒளிந்து கொண்டிருந்த தீவிரவாதிகளைகளை ஒழித்துக்கட்ட, காஷ்மீர் காவல்துறையும்,  இராஷ்டிரிய ரைபிள்ஸ் படையினரும் சேர்ந்து **கெல்லர் நடவடிக்கை** எடுத்தது. 15 மே 2025 அன்று கெல்லர் கிராமத்தின் மலைக்காடுகளில் பதுங்கியிருந்த டி ஆர் எப் பயங்கரவாத அமைப்பின் தலைவர் *சாகித் குட்டாய்* உள்ளிட்ட 3 தீவிரவாதிகள் சுட்டுக் கொல்லப்பட்டனர்.

## இதனையும் காண்க
* 2025 பகல்காம் தாக்குதல்
* 2025 சிந்தூர் நடவடிக்கை

## மேற்கோள்கள்

பகுப்பு:சோபியான் மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
தென்மேற்கு கட்டளையகம் (இந்தியத் தரைப்படை)

**தென்மேற்கு கட்டளையகம்** (*South Western Command*), இந்தியத் தரைப்படையின் 7 கட்டளையகங்களில் ஒன்றாகும். லெப். ஜெனரல் தலைமையிலான இதன் தலைமையிடம் ஜெய்ப்பூர் நகரத்தில் உள்ளது. இக்கட்டளையகம் 15 ஏப்ரல் 2005 அன்று நிறுவப்பட்டது.தென்மேற்கு கட்டளையகத்தின் கீழ்10வது பெரும்படையணி மற்றும் பீரங்கிப் படை டிவிசனும் இயங்குகிறது.
## செயல்படும் பகுதிகள்
இந்தியாவின் பஞ்சாப், இராஜஸ்தான், அரியானா, தில்லி மற்றும் ஜம்முவின் தெற்குப் பகுதிகள்.
## அமைப்பு
தற்போது தென்மேற்கு கட்டளையகத்தின் கீழ் 10வது பெரும் படையணி (X Corps) மற்றும் 42வது பீரங்கிப் படை டிவிசனும் உள்ளது. இக்கட்டளையகத்தின் கீழ் கீழ்கண்ட படைப்பிரிவுகள் உள்ளது. 
* 3 தரைப்படை டிவிசன்கள் (அதில் 1 மலைப் போர் பிரிவு), 1 கவச வாகன டிவிசன், 1 பீரங்கிப் படை டிவிசன், 2 அதிரடி படை டிவிசன்கள், 1கவசப் பிரிகேட், 1 வான்படை பிரிகேட் மற்றும் 1 இராணுவப் பொறியாளர் பிரிகேடு 

2021ஆம் ஆண்டில் தென்மேற்கு கட்டளையகத்தில்  33வது கவச டிவிசன் தவிர பிற படைப்பிரிவுகள் அனைத்தும் வடக்கு கட்டளையகத்திற்கு மாற்றப்பட்டது.

## குறிப்புகள்

## மேற்கோள்கள்
*Richard A. Renaldi and Ravi Rikhe, 'Indian Army Order of Battle,' Orbat.com for Tiger Lily Books: A division of General Data LLC, , 2011.

பகுப்பு:இந்தியத் தரைப்படையின் கட்டளையகங்கள்
பகுப்பு:ஜெய்ப்பூர்
நூர் கான் வான்படை தளம்

**நூர் கான் வான்படைத் தளம்**(*Pakistan Air Force Base Nur Khan*), பாகிஸ்தான் வான்படையின் ஒரு கேந்திர முக்கியத்துவம் வாய்ந்த தளமாகும். நூர் கான் வான்படைத் தளம் பாகிஸ்தானின் வான் கட்டளையகத்தின் தலைமையகமாகச் செயல்படுகிறது. இது பஞ்சாப் மாநிலத்தின் வடக்கில்  இராவல்பிண்டி மாவட்டத்தில் உள்ள சக்கலாலா நகரத்திற்கு அருகில் உள்ளது. வான்பாதுகாப்பு அமைப்புகள் கொண்ட நூர் கான் வான்படைத் தளத்தில் பாகிஸ்தான் வான்படை பயிற்சிக் கல்லூரி உள்ளது. 2025 இந்தியாவின் சிந்தூர் நடவடிக்கையின் போது ஏவுகணைகளால் நூர் கான் வான்படைத் தளம் கடுமையாக சேதமுற்றது.  
## வான்படை அணிகள்
நூர் கான் வான்படை தளத்தில் பாகிஸ்தான் வான்படையின் 6வது வான்படை பிரிவு, 10வது வான்படைப் பிரிவு, 12வது வான்படைப் பிரிவு, 41வது வானபடைப் பிரிவு, 52வது வான்படை பிரிவு மற்றும் 130வது வான்படைப் பொறியாளர்கள் அணிகள் உள்ளது. 
## வான்படை கல்வி மையங்கள்
 
நூர் கான் வான்படை தளத்தில் உள்ள படைத்துறை பயிற்சி நிலையங்கள்:
* பாகிஸ்தான் வான்படை கல்லூரி, சக்கலாலா 
* வான்படை விமானிகளுக்கான பொதுப் பயிற்சி நிலையம்
* வானூர்தி மற்றும் வானூர்தி பொறியியல் பயிற்சி நிலையம்
* தரைப்படையினர்களுக்கான பயிற்சி நிலையம்
## 2025 சிந்தூர் நடவடிக்கையில்

2025 பகல்காம் தீவிரவாத தாக்குதலுக்கு எதிராக, இந்தியா  பாகிஸ்தானில் செயல்படும் தீவிரவாத அமைப்புகளுக்கு எதிராக 2025 சிந்தூர் நடவடிக்கை எடுத்தது. இந்த நடவடிக்கையின் போது பாகிஸ்தானில் செயல்படும் தீவிரவாத முகாம்கள் மற்றும்  9 வான்படை தளங்கள் மீது ஏவுகணைகள் கொண்டு தாக்கியது.  10 மே 2025 அன்று இந்தியாவின் வான்படை பிரமோஸ் ஏவுகணைகளின் தாக்குதலில் நூர் கான் வான்படை தளம் கடுமையாக சேதமுற்றது.

## போர்களில் நூர் கான் வான்படை தளம்
கீழ்கண்ட போர்களின் போது நூர் கான் வான்படை தளத்திலிருந்து போர் விமானங்கள் இயக்கப்பட்டது.
* இரண்டாம் உலகப் போர்
* முதல் காஷ்மீர் போர்
* இந்தியா-பாகிஸ்தான் போர், 1965
* 1971 இந்தியா-பாக்கிஸ்தான் போர்
## இதனையும் காண்க
* முசாப் வான்படை தளம்
* கிரானா மலைப்பகுதி
* 2025 சிந்தூர் நடவடிக்கை
## மேற்கோள்கள்

*
*

பகுப்பு:இராவல்பிண்டி மாவட்டம்
பகுப்பு:பாகிஸ்தானின் வான்படைத் தளங்கள்
ரோர்செசுடசு ரெசுபிளண்டன்சு

**ரோர்செசுடசு ரெசுபிளண்டன்சு** (*Raorchestes resplendens*) என்பது *ராக்கோபோரிடே* குடும்பத்தைச் சேர்ந்த, தென்னிந்திய சிகரமான ஆனைமுடியைச் சுற்றியுள்ள உயரமான பிராந்தியத்தில் காணப்படும், அருகிய நிலையில் உள்ள தவளைச் சிற்றினமாகும். இது மிகவும் நீளமான கால்களையும் ஏராளமான நுண் சுரப்பிகளையும் கொண்டுள்ளது. இச்சிற்றினம் இந்தியாவில் கேரளாவின் மேற்குத் தொடர்ச்சி மலையில் உள்ள ஆனைமுடி சிகரத்தில் (2695 மீ) கண்டுபிடிக்கப்பட்டது, மேலும் இது எரவிகுளம் தேசிய பூங்காவிலிருந்து மட்டுமே அறியப்படுகிறது.

## விளக்கம்
பொதுவாக *ரோர்செசுடசு* பேரினத் தவளைகளில் நடுத்தர அளவிலான தவளைகளாக இவை உள்ளன. ஆண் தவளையின் நீளம் 23 - 25 மிமீ வரையிலானது. பெண் தவளை 25-28 மிமீ வரை வளரும். இந்தச் சிற்றினத்தினை பிறச் சிற்றினங்களிலிருந்து பிரகாசமான சிவப்பு ஆரஞ்சு நிறத்தினாலும், கண்களுக்குப் பின்னால், தோள்பட்டை பக்கத்தில், குதத்திற்கு முன்புறத்தில், முன்கை, கீழ்க்காலெலும்பு பக்கத்தில், கணுக்கால், அடிக்கால் பின்புறத்தில் காணப்படும் பல சுரப்பிகளின் வீக்கத்தினால் வேறுபடுத்தி அறியலாம்.  மற்ற *ரோர்செசுடசு* தவளைகளை விட கரங்கள் மிகவும் குறுகியவை. கருவிழி சிவப்பு நிறத்தில் உள்ளது.

## பரவல்
இந்தியாவின் இரவிக்குளம் தேசியப் பூங்காவில் உள்ள ஆனைமுடி சிகரத்தில் மூன்று சதுர கிலோ மீட்ட பரப்பளவிற்குள் இந்த சிற்றினம் வாழ்கின்றது என்று ஆரம்பத்தில் கருதப்பட்டது. ஆனால் இதே தேசியப் பூங்காவிலிருந்து சுமார் 20 கிமீ தொலைவில் மற்றொரு தளத்தை ஆராய்ச்சியாளர்கள் கண்டுபிடித்தனர். இந்த தவளை கடல் மட்டத்திலிருந்து 1896 முதல் 2695 மீட்டர் உயரத்தில், பெரும்பாலும் புல்வெளி வாழ்விடங்களில் காணப்படுகிறது.

## நடத்தை
*ரோர்செசுடசு ரெசுபிளண்டன்சு* மிகவும் குறுகிய கால்களைக் கொண்டுள்ளன. மேலும் இந்தச் சிற்றினம் ஊர்ந்து செல்லும் ஒருவகை நடத்தையால் வகைப்படுத்தப்படுகின்றன. இது தரையில் வசிக்கும் இனமாகும். இருப்பினும் பெரும்பாலான *ரோர்செசுடசு* தாவரங்களில் காணப்படுகின்றன.

## மேற்கோள்கள்

## வெளியிணைப்புகள்

* 

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
கால்சியம் பிளம்பேட்டு

**கால்சியம் பிளம்பேட்டு** (*Calcium plumbate*)  என்பது CaO3Pb
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வண்ணப்பூச்சுகள் மற்றும் பூச்சுகளில் அரிப்பு எதிர்ப்பு நிறமியாக இச்சேர்மம் விரிவாகப் பயன்படுத்தப்படுகிறது.  பிற மூலங்களில் CaO4Pb2 என்றும் காட்டப்படுகிறது. ஈயம் சார்ந்த சேர்மங்களின் பொதுவான நச்சுத்தன்மை காரணமாக இந்த சேர்மம் இரசாயனங்களின் பதிவு, மதிப்பீடு, அங்கீகாரம் மற்றும் கட்டுப்பாடு கட்டுப்படுத்தப்பட்ட நிலையைக் கொண்டுள்ளது.

## தயாரிப்பு
பொதுவாக கால்சியம் ஆக்சைடு (CaO) மற்றும் ஈய ஆக்சைடு (PbO) ஆகியவற்றை சேர்த்து   அதிக வெப்பநிலையில் அதிகப்படியான ஆக்சிசனின் முன்னிலையில் வினைபுரியச் செய்து கால்சியம் பிளம்பேட்டு தயாரிக்கப்படுகிறது.

சமீபத்திய ஆராய்ச்சி, திண்ம-கூழ்ம முறை மூலம் இதைத் தயாரிக்க முடியும் என்பதைக் குறிக்கிறது.

## நச்சுயியல்
கால்சியம் பிளம்பேட்டு மற்றும் பிற ஈய வண்ணப்பூச்சு சேர்க்கைகள் 50 ஆண்டுகளுக்கும் மேலாக ஈய நச்சுத்தன்மையை ஏற்படுத்துவதாக அறியப்படுகிறது. கால்சியம் பிளம்பேட்டு கொண்ட வண்ணப்பூச்சின் விளைவுகள் ஆய்வு செய்யப்பட்டு, ஈய உள்ளடக்கத்தை மதிப்பிடுவதற்கான பகுப்பாய்வு நுட்பங்கள் உருவாக்கப்பட்டுள்ளன. மண்ணில் கால்சியம் பிளம்பேட்டைக் கண்டறிதல் மற்றும் மேலும் சாத்தியமான உயிரியல் விளைவுகள் சேர்க்கை ஆகியவை இந்த ஆய்வுகளில் அடங்கும்  உலகளவில் அனைத்து வடிவங்களிலும் ஈயத்திற்கான தேவை குறைந்து வருகிறது. இருப்பினும் சிமெண்ட்டு மற்றும் கற்காரையில் கால்சியம் பிளம்பேட்டு மற்றும் பிற கன உலோக சேர்மங்களின் பயன்பாடு சமீபத்திய ஆராய்ச்சி மற்றும் ஆய்வு செய்யப்பட்ட குறிப்பிட்ட நச்சுயியலுக்கு உட்படுகிறது.

## மேற்கோள்கள்


பகுப்பு:ஈய சேர்மங்கள்
பகுப்பு:நிறமிகள்
பகுப்பு:மேற்பூச்சுகள்
வாய்சுவாசம்

**வாய்சுவாசம்** (*Aerophagia*) என்பது அதிகப்படியான காற்றை விழுங்கும் ஓர் அசாதாரண  நிலையாகும். இந்நிலையில் காற்றானது நுரையீரலுக்குப் பதிலாக வயிற்றுக்குச் செல்கிறது. காற்று விழுங்கல் அதிகமாக இருக்கும் நிலையை ஆங்கிலத்தில் ஏரோபேகியா அல்லது ஏரோபேகி என்ற சொற்களால் அடையாளப்படுத்துவர். அதிகப்படியான வாய்வு, ஏப்பம், காற்று குடலுக்குள் நுழையும் உண்மையான வழிமுறை தெளிவற்றதாகவோ அல்லது அறியப்படாததாகவோ இருப்பது ஆகியவை முதன்மையான அறிகுறிகளாகும். மனநல மருத்துவத்தில் வாய்சுவாசம் சில நேரங்களில் பதட்டம் அல்லது ஏக்கத்துடன் தொடர்புடையதாகக் கருதப்படுகிறது. 

## அறிகுறிகள்
* வயிற்று உப்பிசம்
* மார்பு நெரிப்பு
* குமட்டல்
* மூச்சுத் திணறல் 
* ஏப்பம்
* நெஞ்செரிவு
* வயிற்று வலி
*  விக்கல்s
* தெவிட்டல்
* வாந்தி
* வயிற்றுப்போக்கு

## காரணங்கள்
அவசர அவசரமாக உண்ணும்போது, பேசிக்கொண்டே உண்ணும்போது, பரபரப்பாக இருக்கும்போது, காற்றடைத்த மென்பானங்களைக் குடிக்கும்போது, மது அருந்தும்போது, புகைபிடிக்கும்போது, வெற்றிலை, பாக்கு, பான்மசாலா போடும்போது, காப்பி, பால், தேநீர், தண்ணீர் குடிக்கும்போது  அதிகப்படியான பசை மெல்லும் போது, கார்பனேற்றப்பட்ட பானங்கள் குடித்தல், அதிக தொடர்ச்சியான நேர்மறை காற்றுப்பாதை அழுத்தம் மற்றும் தளர்வான பற்களை அணிதல் ஆகிய செயல்களின்போது  வாய்சுவாசம் ஏற்படுகிறது. ஏப்பத்தின் நீளம் மற்றும் அளவை அதிகரிக்க ஒரு தன்னார்வ நடவடிக்கையாக உடல் வேண்டுமென்றே இதை மேற்கொள்கிறது. ஏனெனில் வெற்றிகரமாக விழுங்கப்படும் எந்த காற்றும் வயிற்றில் பகுதி அழுத்தத்தை அதிகரிக்கவும் ஏப்பத்தை விரிவுபடுத்தவும் உதவுகிறது. கர்ப்பப்பை வாய் முதுகெலும்பு அடைப்புகள் உள்ளவர்களுக்கு, இவ்வாறு உள்ளிழுப்பது உணவுக்குழாய் மற்றும் வயிற்றில் காற்று விருப்பமின்றி நுழைய வழிவகுக்கும்.

## நோயறிதல்
அறிவாற்றல் தாமதமாகும் நோயாளிகளில் 8.8% பேருக்கு வாய்சுவாசம் கண்டறியப்படுகிறது. இங்கு விழுங்குவதற்கும் சுவாசிப்பதற்கும் இடையிலான ஒருங்கிணைப்பு பலவீனமடைந்து நன்கு வரையறுக்கப்படவில்லை.

ஊடுருவாத காற்றோட்டத்தின் ஆபத்தான சாத்தியமான பக்க விளைவே வாய்சுவாசம் ஆகும்.  பொதுவாக சுவாசப் பிரச்சினைகள் மற்றும் இருதய தீவிர சிகிச்சைகளில் அல்லது பொது மயக்க மருந்து தேவைப்படும்போது அறுவை சிகிச்சையில் இது பயன்படுத்தப்படுகிறது. ஊடுருவாத காற்றோட்டத்தின் போது வாய்சுவாசம் ஏற்பட்டால், ஊடுருவாத காற்றோட்டத்தின் போது ஏற்படும் ஏதேனும் அவசர பிரச்சனைகளுக்கு நோயாளிகளை அவ்வப்போது பரிசோதிக்கும் அனுபவம் வாய்ந்த மருத்துவ நிபுணர்களால் பொதுவாகக் கண்டறியப்படுகிறது. வயிற்று குழிக்கு வெளியே வைக்கப்படும் இதயத்துடிப்பு மானி  மூலம் கேட்கும் ஒலியை அடிப்படையாகக் கொண்டு நோயறிதல் செய்யப்படுகிறது. இந்த அணுகுமுறையைப் பயன்படுத்தி, பிரச்சனை சில நேரங்களில் அது உருவாகும் நேரத்தை விட தாமதமாக, ஒருவேளை தேவையானதை விட தாமதமாக கூட கண்டறியப்படுகிறது. காற்று விழுங்கல் தாமதமாகக் கண்டறிவது அல்லது எதிர்கொள்வது இரைப்பை விரிவடைய வழிவகுக்கும். உதரவிதானத்தை உயர்த்தும் அல்லது வயிற்றின் உள்ளடக்கங்களை நுரையீரலுக்குள் நுழையச் செய்யும்.  தீவிர இரைப்பை உட்செலுத்துதல் காரணமாக உணவுக்குழாயில் வாயு முறிவும் ஏற்படலாம்.
## மேற்கோள்கள்

பகுப்பு:மருத்துவ அறிகுறிகள்
கொடைக்கானல் மலைப்பூண்டு

**கொடைக்கானல் மலைப்பூண்டு** (*Kodaikanal Malai Poondu*) என்பது இந்திய மாநிலமான தமிழ்நாட்டில் பயிரிடப்படும் ஒரு முக்கியமான பாரம்பரிய பூண்டு வகையாகும். இது திண்டுக்கல் மாவட்டத்தில் உள்ள கொடைக்கானல் மேல் மலைப் பகுதிகளில் முக்கியமாகப் பயிரிடப்படுகிறது.

புவிசார் குறியீடு பட்டியலின் கீழ் புவிசார் குறியீட்டின் படி இது "கொடைக்கானல் மலைப்பூண்டு" என்று குறிப்பிடப்படுகிறது.

## பெயர்
கொடைக்கானல் மலைப்பூண்டின் பிறப்பிடமான கொடைக்கானல் பகுதியின் பெயரால் அழைக்கப்படுகிறது.

## விளக்கம்
கொடைக்கானல், திண்டுக்கல் மாவட்டத்தில் மேற்கு தொடர்ச்சி மலையில் அமைந்துள்ள கோடை வாழிடமாகும்.  கொடைக்கானல் மலைப்பூண்டு விவசாயம், மலைக் கிராமங்களான பூம்பாறை, மன்னவனூர், பூண்டி, கிளா உள்ளிட்ட பகுதிகளில்  அதிகளவில் 100 ஆண்டுகளுக்கும் மேலாக நடைபெற்று வருகிறது. இதன் தாவரவியல் பெயர் அல்லியம் சட்டைவம் (*Allium sativum*) என்பதாகும். இம்மலைப் பகுதியில் 6 மாதத்துக்கு ஒருமுறை மட்டும் விளையும் தன்மையுடைய இந்தப் பூண்டு வெள்ளை நிறத்தில் இல்லாமல் சற்று சாம்பல் நிறத்தில் காணப்படும். காரத்தன்மையுடன் கூடிய இந்த மலைப்பூண்டு மருத்துவகுணம் நிறைந்தது. இந்த குறிப்பிட்ட பூண்டு மருத்துவ பண்புகளுக்காகவும் இதில் காணப்படும் ஆன்டி-ஆக்ஸிடன்ட், நுண்ணுயிர் எதிர்ப்பு திறன்களுக்காகவும் அறியப்படுகிறது. பிற பூண்டு வகைகளுடன் ஒப்பிடும்போது இதில் அதிகமாக கரிம கந்தக கலவைகள், பீனால்கள், பிளாவனாய்டுகள் உள்ளன.

## புவியியல் குறியீடு
கொடைக்கானல் மலைப்பூண்டிற்கு இந்திய அரசின் கீழ் உள்ள புவிசார் குறியீடு பதிவேட்டில் புவிசார் குறியீடு தகுதி சூலை 30, 2019அன்று வழங்கப்பட்டது. இத்தகுதி 31 மே 2028 வரை செல்லுபடியாகும்.

புவிசார் குறியீட்டு பதிவால் வழங்கப்படும் மதிப்புமிக்க புவியியல் அடையாளம், ஒரு தயாரிப்பு தனித்துவமான குணங்களைக் கொண்டுள்ளது, பாரம்பரிய உற்பத்தி முறைகளைப் பின்பற்றுகிறது, அதன் புவியியல் தோற்றத்தில் வேரூன்றிய நற்பெயரைப் பெற்றுள்ளது என்பதைச் சான்றளிக்கிறது.

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தமிழ்நாட்டில் வேளாண்மை
பகுப்பு:தமிழ்நாட்டுப் பொருளாதாரம்
பகுப்பு:தமிழர் சமையல்
பகுப்பு:இந்திய உணவுகள்
லெம்பலக்குடி

**லெம்பலக்குடி** (*Lembalakuudi*) என்பது இந்திய ஒன்றியம்,  தமிழ்நாட்டின், புதுக்கோட்டை மாவட்டம், திருமயம் ஊராட்சி ஒன்றியத்துக்கு  உட்பட்ட  ஒரு சிற்றூராகும். இது லெம்பலக்குடி ஊராட்சியால் நிருவகிக்கப்படுகிறது.

## பெயராய்வு
இந்த ஊரின் பெயர்  *ஏழு அம்பலக்குடி* என்பதாகும். அப்பெயர் மெல்ல மருவி லெம்பலக்குடி என்றாகிவிட்டது என்று கூறப்படுகிறது.

## அமைவிடம்
இந்த ஊரானது மாவட்ட தலைநகரான புதுக்கோட்டையிலிருந்து 13 கிலோமீட்டர் தொலைவிலும், திருமயத்திலிருந்து 4 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 407 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 1090 வீடுகள் உள்ளன. கிராமத்தின் மொத்த மக்கள் தொகையானது 4539 ஆகும். இதில் பெண்களின் எண்ணிக்கை 2282 என்றும், ஆண்களின் எண்ணிக்கை 2257 என்றும் உள்ளது. கல்வியறிவு பெற்றவர்கள் விகிதம் 66.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## கோயில்கள்
* லெம்பலக்குடி கோவர்த்தமுடைய அய்யனார் கோயில்

## மேற்கோள்

பகுப்பு:புதுக்கோட்டை மாவட்டத்திலுள்ள கிராமங்கள்
ஆனைவிழுந்தான் கேணி

**ஆனைவிழுந்தான் கேணி, ஆனைவிழுந்தான் பள்ளம், ஆனைநகர்** எனப்படுவது தமிழ்நாட்டின், புதுக்கோட்டை மாவட்டம், கந்தர்வகோட்டை ஊராட்சி ஒன்றியத்தில் உள்ள ஒரு ஊராகும்.

## அமைவிடம்
இந்த ஊரானது புதுக்கோட்டை மாவட்டத்துக்கு உட்பட்டதாக இருந்தாலும், தஞ்சாவூர் மாவட்டத்தின் வல்லத்துக்கு அருகில் அமைந்துள்ளது.

## பெயர் காரணம்
இப்பகுதி முற்காலத்தில் பெரும் காடாக இருந்தது. அந்தக் காட்டில் யானைகள் இருந்தன. சோழர், நாயக்கர், மராத்தியர் காலத்தில் மனிதப் பயன்பாட்டுக்குத் தேவைப்பட்ட யானைகளைப் பிடிக்க அவற்றை விரட்டி வந்து இங்கே இருந்த பள்ளத்தில் விழவைத்து அதைப் பழக்கினர் எனப்படுகிறது. முதலில் ஆனைவிழுந்தான்பள்ளம் என அழைக்கப்பட்ட இந்த ஊர் பிறகு ஆனைவிழுந்தான்கேணி என்பதாக மாறி இப்போது ஆனைநகர் என்று அழைக்கப்பட்டு வருகிறது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
ஆரோனின் அறிகுறி

**ஆரோனின் அறிகுறி** (*Aaron's sign*) என்பது அடிவயிற்றின் வலது பக்கத்திற்கு மேலே உள்ள மெக்பர்னியின் புள்ளியில் நிகழும் தொடர்ச்சியான உறுதியான அழுத்தத்தின் போது எபிகாசுட்ரியம் எனப்படும் இரைப்பைக்கு முந்தைய வயிற்றுப்பகுதியில் உணரப்படும் ஒரு குறிப்பிடப்பட்ட வலியாகும். இவ்வலி குடல் அழற்சியின் குறிப்பிட்ட அறிகுறி அல்ல. இந்த அறிகுறி நன்கு அறியப்பட்டதாகவும், மருத்துவக் கல்வியில் கற்பிக்கப்பட்டதாகவும் இருந்தாலும், ஆரோனின் அறிகுறி செயல்திறன் நன்கு நிறுவப்படவில்லை. 

அமெரிக்காவைச் சேர்ந்த இரைப்பை குடல் நிபுணரான சார்லசு டெட்டி ஆரோனின் நினைவாக இந்த அறிகுறிக்கு ஆரோனின் அறிகுறி எனப்பெயரிடப்பட்டது.

## மேற்கோள்கள்

பகுப்பு:மருத்துவ அறிகுறிகள்